Diari Oficial de la Generalitat Valenciana


Sumari del DOGV 8947, del 09-11-2020 (2020/8964)

RESOLUCIÓ de 27 d'octubre de 2020, del director general de Relacions amb les Corts, per la qual es publica el conveni entre Turisme Comunitat Valenciana i Ajuntament d'Alcalà de Xivert per a l'adequació de dues aules en l'edifici Cesal, d'Alcossebre, com a extensió formativa del CdT de Castelló de la Plana, en 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8964


Data del document
:   27-10-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 d'octubre de 2020, del director general de Relacions amb les Corts, per la qual es publica el conveni entre Turisme Comunitat Valenciana i Ajuntament d'Alcalà de Xivert per a l'adequació de dues aules en l'edifici Cesal, d'Alcossebre, com a extensió formativa del CdT de Castelló de la Plana, en 2020. [2020/8964]  
Turisme Comunitat Valenciana i l'Ajuntament d'Alcalà de Xivert han subscrit, prèvia tramitació reglamentària, el dia 5 d'agost de 2020, el conveni per a l'adequació, de dues aules en l'edifici Cesal d'Alcossebre, com a extensió formativa del CdT de Castelló, en 2020, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 26 d'octubre de 2020 i número 1587/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
  
València, 27 d'octubre de 2020.- El director general de Relacions amb les Corts: Antonio Torres Salvador.  
  
  
Conveni de col·laboració, entre Turisme Comunitat Valenciana i l'Ajuntament d'Alcalà de Xivert, per a l'adequació de dues aules a l'edifici Cesal d'Alcossebre, com a extensió del CdT de Castelló, en 2020  
  
Castelló de la Plana, 5 d'agost de 2020  
  
D'una part, Francesc Colomer Sánchez, secretari autonòmic de Turisme i president de l'entitat Turisme Comunitat Valenciana, en virtut del que es disposa en el Decret 151/2018, de 21 de setembre, del Consell, de nomenament com a secretari autonòmic de Turisme (DOGV 24.09.2018), i en l'article 19 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 12.07.2019), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que es disposa en l'article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i pel que es disposa en el Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 29.01.2020). El domicili de la referida entitat de dret públic, a l'efecte del present document, és el situat a València, carrer de la Democràcia, 77, Ciutat Administrativa 9 d'octubre, torre II, planta tercera.  
La seua legitimació i representació per a aquest acte deriva del que s'estableix en l'article 13.4 de la Llei 15/2018, de 7 de juny, de la Generalitat, i en l'article 31, apartat 2, lletra d, del Decret 7/2020, de 17 de gener, del Consell, en la virtut dels quals el president de Turisme Comunitat Valenciana exercirà la representació permanent d'aquesta entitat en la signatura de convenis.  
La signatura d'aquest conveni està autoritzada per acord del Consell de data 24 de juliol de 2020.  
I d'una altra part, Francisco Juan Mars, alcalde president de l'Ajuntament d'Alcalà de Xivert, la legitimació i representació del qual per a aquest acte deriva de la seua condició i càrrec d'alcalde-president del referit ajuntament, autoritzat per a subscriure aquest conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases del règim local. El conveni compta amb la resolució d'aprovació de l'alcaldia, de data 3 de juliol de 2020, així com el certificat del secretari de l'Ajuntament pel qual consta que l'alcaldia es l'òrgan competent per a signar el conveni.  
  
Les parts, segons intervenen,  
  
  
Exposen  
Primer. A l'entitat Turisme Comunitat Valenciana, li correspon el foment de l'activitat turística, el desenvolupament i la millora del sector turístic, la creació, la implantació i l'adequació de nous productes i recursos turístics, i especialment pel que fa al present conveni, correspon també a Turisme Comunitat Valenciana vetlar per la qualificació dels recursos humans.  
Segon. Alcalà de Xivert, és un municipi bàsicament turístic, i compta amb nombroses empreses i persones treballadores del sector, la qual cosa requereix el foment de la formació en turisme.  
Tercer. L'Ajuntament d'Alcalà de Xivert compta amb instal·lacions que poden adequar-se per a la impartició de formació en turisme i, de manera específica, en cuina, per la qual cosa estima convenient condicionar físicament l'edifici Cesal d'Alcossebre que pertany al municipi d'Alcalà de Xivert, per a afavorir la impartició de cursos impulsats per Turisme Comunitat Valenciana a través del CdT de Castelló.  
  
Quart. Turisme Comunitat Valenciana i l'Ajuntament de l'Alcalà de Xivert coincideixen en la conveniència de realitzar una actuació global d'adequació i millora de l'edifici citat, per la qual cosa, d'acord amb el que s'ha exposat anteriorment, ambdues administracions consideren adequada a les seues respectives competències i finalitats concurrents la col·laboració per a l'execució d'aquesta actuació, a través de l'atorgament del present conveni de col·laboració regulador d'una subvenció en règim de concessió directa, contemplat en l'article bàsic 22.2.a de la Llei 38/2003, de 17 de novembre, general de subvencions, i en el correlatiu article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ja que es tracta d'una subvenció prevista nominativament en la Llei de pressupostos de la Generalitat per a 2020.  
Amb data 17 de març de 2020 l'Ajuntament d'Alcalà de Xivert, assabentat de la línia de subvenció, S0864000 per a proveir al nord de la zona turística litoral de Castelló d'instal·lacions i equipaments per a la formació turística, capítol VII dels pressupostos de Turisme Comunitat Valenciana, per a 2020, per un import de 30.000 ?, aporta la sol·licitud de realització d'actuacions en col·laboració amb aquesta entitat.  
  
És per això, que ambdues entitats acorden formalitzar aquest conveni, segons les següents  
  
Clàusules  
  
Primera. Objecte  
Constitueix l'objecte del present conveni regular la col·laboració d'ambdues entitats per a l'adequació, en 2020, de dues aules en l'edifici Cesal d'Alcossebre al municipi d'Alcalá de Xivert: una com aula de cuina i l'altra com a aula d'informàtica i de projecció, com a extensió formativa del CdT de Castelló.  
Per a això, a través d'aquest conveni es concedeix de manera directa, en l'exercici 2020, una subvenció nominativa a l'ajuntament d'Alcalà de Xivert, en els termes que estableixen l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; els articles 22.2.a i 28.1 de la Llei 38/2003, de 17 de novembre, general de subvencions, i en l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Segona. Obligacions generals de Turisme Comunitat Valenciana  
2.1. Import de la subvenció. L'entitat Turisme Comunitat Valenciana subvencionarà a l'Ajuntament d'Alcalà de Xivert la totalitat del cost de l'actuació descrita en la clàusula primera d'aquest conveni fins a un import màxim de trenta mil euros (30.000 euros), IVA inclòs, a càrrec de l'aplicació pressupostària del capítol VII, programa 42, Cursos de formació turística, subprograma 427, Aules de formació Alcalà de Xivert (S0864000), del pressupost de Turisme Comunitat Valenciana per a l'any 2020. Aquesta subvenció es considera incompatible amb altres subvencions, ajudes, ingressos o recursos, per a la mateixa finalitat, procedents de qualsevol administració o entitat pública o privada, nacional, de la Unió Europea o d'organismes internacionals.  
2.2. Reajustament de l'import de subvenció. Tenint en compte que Turisme Comunitat Valenciana, amb el límit de l'import màxim abans fixat de 30.000 euros, finança el pressupost de l'actuació, en el cas que es produïsca alguna baixa per diferència entre el pressupost de licitació i el d'adjudicació de l'obra i no s'arribe al referit màxim, el finançament es veurà reduït en l'import definitivament adjudicat i executat. Aquest import es destinarà al pagament de conceptes directament relacionats amb l'objecte del conveni. Si, per qualsevol causa, s'excedeix el límit màxim de l'import de la subvenció nominativa abans establit, aquest excés serà íntegrament costejat per l'Ajuntament d'Alcalà de Xivert.  
  
2.3. Forma de pagament. Turisme Comunitat Valenciana satisfarà a l'Ajuntament l'import de l'ajuda anteriorment establida, una vegada realitzada l'actuació objecte d'aquest conveni i complides totes les obligacions, les condicions i els tràmits que s'hi estableixen.  
2.4. Publicitat. Ambdues parts publicaran el text íntegre del conveni en el Diari Oficial de la Generalitat Valenciana, una vegada subscrit, tal com estableixen els articles 9.1 i 10 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, així com l'article 111.3 de la Llei 8/2010, de 23 de juny, de règim local de la Comunitat Valenciana.  
  
  
Tercera. Obligacions generals de l'Ajuntament d'Alcalà de Xivert  
  
Correspon a l'ajuntament el compliment de les obligacions següents:  
3.1. Executar l'actuació i les obres d'adequació i millora per a la creació d'una extensió del CdT de Castelló consistent en l'adequació de dues aules en l'edifici Cesal d'Alcossebre, una per a la impartició de cursos de cuina i un aula d'informàtica i de projecció.  
3.2. Sol·licitar, gestionar i obtindre qualssevol permisos, autoritzacions o llicències, tant d'organismes públics com privats, que calguen per a l'execució de l'actuació objecte d'aquest conveni, de tal manera que s'ajuste a dret. L'entitat Turisme Comunitat Valenciana queda desvinculada de qualsevol responsabilitat, si, per qualsevol circumstància, aquells no s'obtenen i, especialment, els que resulten preceptius per la normativa de protecció del patrimoni històric, arqueològic o mediambiental.  
3.3. Executar directament el projecte d'inversió objecte d'aquest conveni, o contractar-la a través d'algun dels procediments que corresponga dels previstos en la Llei 9/2017, de 8 de novembre, de contractes del sector públic.  
L'Ajuntament podrà subcontractar, si és el cas, fins al 100 % de l'import de l'activitat objecte d'aquest conveni, i, en aquest cas, serà aplicable el que es disposa en l'article 29 de la Llei 38/2003, de 17 de novembre, general de subvencions.  
3.4. Destinar el projecte, que es duga a terme en virtut del que disposa aquest conveni, a la finalitat que s'hi estableix, durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables.  
L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i el bé quedarà afecte al pagament d'aquest reintegrament, amb les excepcions previstes en l'article 31, apartats 4 i 5, de la Llei 38/2003, de 17 de novembre, general de subvencions.  
3.5. A més de les obligacions anteriorment relacionades, l'Ajuntament, així mateix, s'obliga a:  
a) Comunicar a Turisme Comunitat Valenciana, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats.  
b) Reintegrar, d'acord amb el que disposa la Llei de subvencions, les quantitats percebudes en virtut d'aquest conveni, a més de l'interès de demora que poguera correspondre, des del moment del pagament de la subvenció, en els següents casos:  
- Incompliment de l'obligació de justificació, especialment de l'establida en la clàusula quarta d'aquest conveni.  
- Obtenció de la subvenció sense reunir les condicions establides en aquest conveni o altra normativa d'aplicació.  
- Incompliment de la finalitat de la subvenció concedida en virtut d'aquest conveni.  
- Incompliment de les condicions i les obligacions assumides per l'Ajuntament en virtut d'aquest conveni.  
- Obtenció d'altres ajudes o subvencions per a la mateixa finalitat que la descrita en aquest conveni, de tal quantia que, aïlladament o en concurrència amb aquesta última o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda a través d'aquest conveni.  
3.6. De conformitat amb el que es preveu en l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, de 17 de novembre, general de subvencions, l'Ajuntament queda exonerat d'acreditar el compliment de les obligacions tributàries i amb la Seguretat Social.  
  
  
Quarta. Justificació de la inversió  
4.1. Documentació. Com a requisit necessari per al pagament de la subvenció, l'Ajuntament haurà de justificar la inversió, amb l'aportació de la documentació següent:  
a) Certificació o certificacions d'obra, acompanyades de les seues corresponents factures, o còpies acarades d'aquestes, amb data de l'any 2020, corresponents als conceptes que conformen l'objecte del conveni. El desglossament de les certificacions haurà de tindre el mateix nivell de detall que el pressupost que s'incloga en el document del projecte de l'obra.  
b) Certificat de conformitat amb els treballs realitzats a què fan referència les certificacions i factures, emès per la direcció tècnica del projecte, acompanyada d'un informe detallat, elaborat pels serveis competents de l'Ajuntament, i fotografies del desenvolupament de l'actuació.  
  
c) Document acreditatiu del pagament material, dins del termini límit de presentació de tota la documentació justificativa de la subvenció atorgada, de les certificacions i factures referides en l'anterior apartat a, expedit per l'òrgan competent de l'Ajuntament. Si l'execució de les obres la realitza la mateixa entitat, s'hauran de remetre a Turisme Comunitat Valenciana les còpies compulsades de tots els pagaments directament relacionats amb les despeses de l'actuació.  
d) Declaració responsable sobre si s'han percebut o no altres subvencions o ajudes públiques o privades per al finançament de l'actuació, i, si escau, la procedència i l'import d'aquestes, així com de no ser deutor de la Generalitat per reintegrament d'altres subvencions, i de no incórrer en cap de les circumstàncies recollides en l'article 13.2 de la Llei 38/2003, de 17 de novembre.  
e) Declaració responsable sobre el caràcter compensable o no de l'IVA suportat.  
f) Acreditació, per part de l'òrgan competent de l'Ajuntament, d'haver seguit, en la contractació de les obres o actuació objecte de la subvenció, el procediment que corresponga dels previstos en la Llei 9/2017, de 8 de novembre, de contractes del sector públic, i la resta de normativa en la matèria.  
g) Acreditació de disposar de qualssevol permisos, autoritzacions i llicències tant d'organismes públics com privats que calguen per a l'execució de l'actuació objecte d'aquest conveni, o declaració de l'organisme indicant el compliment d'aquest apartat.  
h) Acreditació que està al corrent en el compliment de les obligacions de rendició de comptes anuals davant la Sindicatura de Comptes.  
4.2. Termini de presentació de la documentació. El termini límit de presentació de tota la documentació justificativa relacionada en l'apartat anterior serà de trenta dies naturals des de la data de l'última factura, sense que, en cap cas, i amb independència de la data de la factura, aquesta aportació de documentació justificativa puga excedir del 27 de desembre de 2020.  
  
Cinquena. Execució del projecte  
5.1. Termini d'execució de l'actuació subvencionada. L'execució de les obres objecte d'aquest conveni es realitzarà en el termini previst en el projecte, sense que en cap cas puga excedir la data de 20 de desembre de 2020.  
5.2. Control i seguiment tècnic de l'actuació subvencionada. El control de l'execució i el seguiment tècnic de les obres es realitzarà pel personal tècnic que designe l'Ajuntament, i podrà ser supervisat per Turisme Comunitat Valenciana, sense perjudici de les funcions atribuïdes a la Comissió de Seguiment establides en la clàusula desena del conveni.  
  
5.3. Senyalització de les obres. A més de la senyalització de seguretat que resulte preceptiva, les obres hauran de senyalitzar-se mitjançant els oportuns cartells en els quals s'indicarà que aquestes es realitzen en col·laboració entre Turisme Comunitat Valenciana i l'Ajuntament, i el seu contingut i duració hauran de complir la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
Sisena. Resolució i reintegrament  
Turisme Comunitat Valenciana podrà resoldre i deixar sense efecte aquest conveni en el supòsit d'incompliment per l'Ajuntament de les obligacions establides en aquest o per la impossibilitat de l'execució de les obres d'acord amb les condicions establides.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic facen innecessària o inconvenient la continuïtat del conveni, o la renúncia expressa de l'Ajuntament per causes sobrevingudes, sense perjudici del que es preveu en les clàusules tercera i quarta d'aquest conveni.  
  
En el supòsit d'extinció del conveni per causes diferents de la conclusió de la seua vigència, les actuacions en curs d'execució es finalitzaran en la forma que decidisca la comissió de seguiment.  
Serà escaient el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei 38/2003, de 17 de novembre, general de subvencions, i, en particular, per:  
- Incompliment de l'obligació de justificació, especialment de l'establida en la clàusula quarta del present conveni.  
- Obtindre la subvenció sense reunir les condicions establides en el present conveni o en altra normativa d'aplicació.  
- Incompliment de la finalitat de la subvenció concedida en virtut del present conveni.  
- Incompliment de les condicions i obligacions assumides per l'Ajuntament en virtut del present conveni.  
- Haver obtingut altres ajudes o subvencions per a la mateixa finalitat que la prevista en aquest conveni, d'una quantia que, aïlladament o en concurrència amb aquesta o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda a través del present conveni.  
Els conflictes que puguen sorgir en la interpretació i el desenvolupament d'aquest conveni hauran de ser solucionats per la Comissió de Seguiment, prevista en la clàusula desena del conveni, i la modificació i la resolució d'aquest correspondrà a les persones titulars dels òrgans superiors i dels centres directius, d'acord amb el que es preveu en l'article 6.1 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre. En tot cas serà aplicable el que s'estableix en la Llei 38/2003, de 17 de novembre, general de subvencions, i en la Llei 1/2015, de 6 de febrer, d'hisenda pública, del sector públic instrumental i de subvencions.  
  
  
Setena. Règim de penalitzacions  
L'Ajuntament donarà compte a Turisme Comunitat Valenciana dels possibles retards en l'execució de les obres, amb independència del que aquest haja establit en els plecs de condicions de les contractacions que realitze per a l'execució de les obres objecte de subvenció, les corresponents penalitzacions al contractista per la demora.  
  
Huitena. Vigència  
Aquest conveni entrarà en vigor a partir de la data de la seua signatura i mantindrà la seua vigència fins al 31 de desembre de 2020, sense perjudici del que s'ha establit més amunt respecte al termini d'aportació de la documentació justificativa de l'execució de l'actuació objecte d'aquest conveni. No obstant això, les despeses subvencionables poden haver-se portat a terme o executat des de l'1 de gener de 2020.  
  
Novena. Règim jurídic i jurisdicció  
Aquest conveni regula la concessió d'una subvenció nominativa a favor de l'Ajuntament d'Alcalà de Xivert, per la qual cosa el seu règim jurídic és el que s'estableix a l'efecte en els preceptes de caràcter bàsic de la Llei 38/2003, de 17 de novembre, general de subvencions, desplegats en el seu reglament, aprovat pel Reial decret 887/2006, de 21 de juliol, i també en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas, en el supòsit de subvenció en règim de concessió directa previst en l'article bàsic 22.2.a de l'esmentada Llei 38/2003, de 17 de novembre, i en el correlatiu article 168.1.A de la referida Llei 1/2015, de 6 de febrer, atés que es tracta d'una subvenció prevista nominativament en la llei de pressupostos de la Generalitat.  
  
Quant a la tramitació i la formalització, es regeix pel Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre, i per la normativa bàsica continguda en el capítol VI del títol preliminar de la Llei 40/2015, d'1 d'octubre, de règim jurídic del sector públic.  
La solució, en primera instància, de les controvèrsies d'interpretació i compliment que puguen plantejar-se respecte del conveni subscrit, correspondrà a la Comissió de Seguiment establida en la clàusula següent, i, en cas de no s'aconseguir-se una solució o acord a través d'aquesta via, la resolució de la qüestió o qüestions litigioses sorgides correspondrà als òrgans competents de la jurisdicció contenciosa administrativa.  
  
  
Desena. Comissió de seguiment  
Es crea una comissió de seguiment d'aquest conveni amb les funcions següents:  
a) Supervisar l'execució del conveni, i també adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
  
b) Informar les parts dels retards i de les incidències que es puguen presentar durant l'execució del conveni, i també, si escau, proposar les corresponents actualitzacions o modificacions derivades del retard.  
  
c) Analitzar i proposar les actuacions que, en l'àmbit objecte del conveni, es consideren oportunes per ambdues parts.  
La comissió de seguiment estarà constituïda per tres persones, de les quals dues seran designades per turisme comunitat valenciana i entre elles, la direcció de turisme comunitat valenciana designarà les persones que assumisquen la presidència i la secretaria de la comissió, i l'altra serà designada per l'ajuntament.  
En la designació de les persones representants de Turisme Comunitat Valenciana, es procurarà la presència equilibrada d'homes i dones, en aplicació del que preveu el II Pla d'igualtat d'homes i dones de la Generalitat, aprovat per acord del Consell de 10 de març de 2017.  
  
Les còpies de les actes, dels acords o dels informes que, si escau, emeta la Comissió de Seguiment, en el desenvolupament i l'execució de les funcions que tinga assignades, es remetran, en el cas de Turisme Comunitat Valenciana, a la persona que tinga la direcció de l'entitat.  
El funcionament de la Comissió i l'adopció d'acords es regularan pel que es preveu en els articles 15 i següents de la Llei 40/2015, d'1 d'octubre, de règim jurídic del sector públic.  
Les atribucions de la comissió no podran afectar les que la Llei 38/2003, de 17 de novembre, general de subvencions, confereix a Turisme Comunitat Valenciana com a òrgan subvencionador.  
  
Onzena. Compatibilitat amb la normativa europea sobre ajudes públiques  
1. Aquest conveni és compatible amb el mercat interior, perquè les seues disposicions no afecten els intercanvis comercials entre els Estats membres, conformement amb el que es disposa en l'article 107.1 del Tractat de Funcionament de la Unió Europea, i no reuneix els requisits acumulatius exigits en aquest article, ja que l'objecte del conveni és la col·laboració, no amb una empresa, sinó amb una entitat pública de caràcter local que actua servint amb objectivitat els interessos generals en virtut de les potestats que per la seua naturalesa té atribuïdes; en concret, l'exercici de l'acció de foment del turisme en el seu conjunt i l'impuls de nous recursos turístics. Així mateix, atés l'impacte estrictament local de l'actuació, aquesta no afecta el comerç intracomunitari.  
2. En tractar-se d'un conveni no subjecte a l'article 107.1 del Tractat de Funcionament de la Unió Europea, i d'acord amb el que estableix l'article 3.4 del Decret 128/2007, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant aquest conveni no requereix notificació o comunicació a la Comissió Europea.  
  
En prova de conformitat del que antecedeix, les parts compareixents, en ús de les facultats conferides, signen aquest document, en el lloc i la data indicats en l'encapçalament.  
  
El president de Turisme Comunitat Valenciana: Francesc Colomer Sánchez.  
L'alcalde president de l'Ajuntament d'Alcalà de Xivert: Francisco Juan Mars.